**ADONY VÁROS KÉPVISELŐ-TESTÜLETE**

***J E G Y Z Ő K Ö N Y V***

**Készült:** az Adony Város Képviselő-testületének **2008. augusztus 15-én 15 órakor** megtartott

 ***RENDKÍVÜLI üléséről.***

**Az ülés helye:** a városi önkormányzat tanácskozó terme.

**Jelen vannak:** Ronyecz Péter polgármester

 Králl Ferencné aljegyző

 a távollévő Farkas János jegyző helyett

 **Képviselők:**

 Ecsődi László, Füleki Mihály,

 Friedrich Istvánné, Herczeg Ferenc,

 Kremmer Lajosné, Müller Sándor,

 Neichl Mihály, Trautmann-né Mészáros Melinda

**Később érkezik:**

 Kirinovics Péter képviselő

**Távolmaradását bejelentette:**

 Leicht Ferenc képviselő

**R o n y e c z Péter polgármester** köszönti a megjelenteket.

Megállapítja, hogy a **12 fős** testületből jelen van: **10 fő,** hiányzik: **2 fő,** az ülés határozatképes, azt megnyitja.

Javaslatot tesz a jegyzőkönyv hitelesítőkre **Herczeg Ferenc** és **Kremmer Lajosné képviselők** személyében, akikkel a testület **8 igen** szavazattal, **2** szavazástól való tartózkodás mellett, ellenszavazat nélkül egyetértett.

A meghívóban szereplő napirendi pontokat javasolja megtárgyalni.

Megkérdezi, van-e még más napirendi pontra javaslat.

Más javaslat nem hangzott el.

* **2 -**

**N A P I R E N D**

**Tárgy: Előadó:**

**1./** Adony Város Önkormányzat közoktatási-, feladat ellátási, Ronyecz Péter

 intézményhálózat működtetési és fejlesztési tervének végleges polgármester

 elfogadása.

**2./** A 2008. évi szúnyoggyérítés közbeszerzési eljárás eredményének Ronyecz Péter

 elfogadása. polgármester

A képviselő-testület **10 igen** szavazattal, szavazástól való tartózkodás és ellenszavazat nélkül egyetértett a napirenddel.

1. **napirendi pont tárgyalása**

 Adony Város Önkormányzat közoktatási-,

 feladat ellátási, intézményhálózat működ-

 tetési és fejlesztési tervének végleges el-

 fogadása.

 **Előadó:** Ronyecz Péter polgármester

 (Előterjesztés és határozati javaslat

 jegyzőkönyvhöz csatolva.)

**R o n y e c z Péter polgármester:** Az előterjesztést minden képviselő megkapta.

Elmondja, hogy az előző testületi ülésen már megvitatásra került a közoktatási terv. Azzal fogadta el a testület, hogy alkalmasnak találja azt további vitára. Megérkezett minden hozzájárulás a megyétől és az illetékes szervektől.

Kéri a kérdéseket, véleményeket.

(*Kirinovics Péter képviselő 15,05 órakor megérkezett az ülésre.)*

Kérdés, vélemény nem hangzott el.

**R o n y e c z Péter polgármester:** Aki egyetért a határozati javaslattal, az kézfelemeléssel jelezze.

* **3 -**

A képviselő-testület **11 igen** szavazattal, szavazástól való tartózkodás és ellenszavazat nélkül egyetértett a határozati javaslatban foglaltakkal, és az alábbi határozatot hozta:

  **A d o n y Város Önkormányzata**

 **134/2008. (VIII. 15.) Kt. sz. h a t á r o z a t a:**

 A képviselő-testület megismerte az önkormányzat

 közoktatási – feladatellátási intézményhálózat –

 működtetési és fejlesztési tervét, és azt elfogadja.

 Felkéri a polgármestert, hogy a szükséges további

 lépéseket tegye meg.

 **Határidő:** azonnal

 **Felelős :** Ronyecz Péter polgármester

1. **napirendi pont tárgyalása**

 A 2008. évi szúnyoggyérítés közbeszerzési

 eljárás eredményének elfogadása.

 **Előadó:** Ronyecz Péter polgármester

 (Előterjesztés és határozati javaslat jkv.-höz

 csatolva.)

**R o n y e c z Péter polgármester:** Az előterjesztést minden képviselő kézhez kapta.

Elmondja, hogy 4 település Adony, Iváncsa, Kulcs és Rácalmás közösen nyert a csípőszúnyog elleni védekezésre kiírt pályázaton, több mint 8 millió Ft összegben. Itt két döntést kell hozni a testületnek. Először a közbeszerzési eljárásban a két ajánlat közül kell választani. A másik döntés pedig, hogy Adony város részéről saját önerőt, 1 millió Ft-ot biztosítunk erre a feladatra.

Aki egyetért az ajánlatok közül a Szemp Air Légiszolgáltató KFT. (6728. Szeged, Napos u. 7.) ajánlatával a határozati javaslat alapján, az kézfelemeléssel jelezze.

A képviselő-testület **11 igen** szavazattal, szavazástól való tartózkodás és ellenszavazat nélkül egyetértett a fenti szolgáltatóval, és az alábbi határozatot hozta:

* **4 -**

  **A d o n y Város Önkormányzata**

 **135/2008. (VIII. 15.) Kt. sz. h a t á r o z a t a:**

 A képviselő-testület megismerte a „Csípőszúnyog

 gyérítés földi és légi úton Adony és társult telepü-

 lései területén” tárgyában kiírt közbeszerzési eljá-

 rás eredményét és a beérkezett ajánlatok alapján a

 **Szemp Air Légiszolgáltató Kft.-**t(6728. Szeged,

 Napos u. 7.) bízza meg a szolgáltatás elvégzésével.

 Egyidejűleg felhatalmazza a polgármestert a szer-

 ződés megkötésére.

 **Határidő:** azonnal.

 **Felelős :** Ronyecz Péter polgármester

**R o n y e c z Péter polgármester:** Aki egyetért azzal, hogy Adony város 1 millió Ft önerőt biztosítson ehhez a feladathoz, az kézfelemeléssel jelezze.

A képviselő-testület **11 igen** szavazattal, szavazástól való tartózkodás és ellenszavazat nélkül egyetértett az 1 millió Ft összegű önerős rész biztosításával a csípőszúnyog elleni védekezés munkáinak elvégzéséhez, és az alábbi határozatot hozta

 **A d o n y Város Önkormányzata**

 **135/1/2008. (VIII. 15.) Kt. sz. h a t á r o z a t a:**

 A képviselő-testület a Magyar Turizmus Zrt.

 „csípőszúnyog elleni védekezés” c. pályázat ön-

 erejént **1.000.000,- Ft-**ot állapít meg a 2008. évi

 költségvetésbe szereplő pályázati alap terhére.

 Kéri a képviselő-testület a polgármestert, hogy

 határozatáról az érdekelteket értesítse.

 **Határidő:** azonnal.

 **Felelős :** Ronyecz Péter polgármester

* **5 -**

Több hozzászólás, vélemény nem hangzott el, Ronyecz Péter polgármester a RENDKÍVÜLI ülést 15,15 órakor bezárta.

**k. m. f.**

 ***/: Ronyecz Péter :/ /: Králl Ferencné :/***

*polgármester aljegyző*

 *a távollévő Farkas János jegyző helyett*

***/: Herczeg Ferenc :/ /: Kremmer Lajosné :/***

*jkv. hit. jkv. hit.*

**ADONY VÁROS KÉPVISELŐ-TESTÜLETE**

 ***J E G Y Z Ő K Ö N Y V***

**Készült:** az Adony Város Képviselő-testületének **2008. augusztus 15-én 15,20 órakor** meg-

 tartott ***RENDKÍVÜLI ZÁRT*** üléséről.

**Az ülés helye:** a városi önkormányzat tanácskozó terme.

**Jelen vannak:** Ronyecz Péter polgármester

 Králl Ferencné aljegyző

 a távollévő Farkas János jegyző helyett

 **Képviselők:**

 Ecsődi László, Füleki Mihály,

 Friedrich Istvánné, Herczeg Ferenc,

 Kirinovics Péter, Kremmer Lajosné,

 Leicht Ferenc, Müller Sándor,

 Neichl Mihály, Szigeti Jenő,

 Trautmann-né Mészáros Melinda

**R o n y e c z Péter polgármester** köszönti a megjelenteket.

Megállapítja, hogy a **12 fős** testületből jelen van: **12 fő,** hiányzik: **-----,** az ülés határozatképes, azt megnyitja.

Javaslatot tesz a jegyzőkönyv hitelesítőkre **Herczeg Ferenc** és **Kremmer Lajosné** **képviselők** személyében, akikkel a testület **10 igen** szavazattal, **2** szavazástól való tartózkodás mellett, ellenszavazat nélkül egyetértett.

A meghívóban szereplő napirendi pontot javasolja megvitatni.

Megkérdezi, van-e még más napirendi pontra javaslat.

Más javaslat nem hangzott el.

**NAPIREND**

**Tárgy: Előadó:**

**1./** Óvodavezetői pályázatok elbírálása. Ronyecz Péter

 polgármester

**2./** Bejelentések.

* **2 -**

A képviselő-testület **12 igen** szavazattal, szavazástól való tartózkodás és ellenszavazat nélkül egyetértett a napirenddel.

1. **napirendi pont tárgyalása**

 Óvodavezetői pályázatok elbírálása.

 **Előadó:** Ronyecz Péter polgármester

 (Pályázatok, vélemények, OKIS bizottság

 emlékeztető, pályázói nyilatkozatok,

 szavazatszámláló bizottság jegyzőkönyve,

 jkv.-höz csatolva.)

**R o n y e c z Péter polgármester:** A pályázatok minden képviselő részére megküldésre kerültek. Elbírálásuk előtt javasolja a képviselő-testületnek, hogy titkos szavazással döntsön a testület. Ha nincs meg a minősített többség a szavazásnál, akkor utána meg kell ismételni a szavazást. Az ismételt szavazásnál a két legtöbb szavazatot kapott pályázó kerüljön fel a szavazólapra.

Aki egyetért a titkos szavazás lebonyolításával az óvodavezetői választásnál, az kézfelemeléssel jelezze.

A képviselő-testület **12 igen** szavazattal, szavazástól való tartózkodás és ellenszavazat nélkül egyetértett fenti javaslattal, és az alábbi határozatot hozta:

 **A d o n y Város Önkormányzata**

 **136/2008. (VIII. 15.) Kt. sz. h a t á r o z a t a:**

A képviselő-testület az **óvodavezetői állás**

betöltésére vonatkozó döntését – a pályázatokkal

 kapcsolatosan – **titkos** szavazással kívánja meg-

 hozni azzal, hogy amennyiben az első szavazás

 nem zárul eredménnyel, úgy a második titkos

 szavazásnál a szavazólapra már csak a két legtöbb

 szavazatot kapott pályázó neve kerüljön fel.

 Kéri a testület az aljegyzőt, hogy a zárt ülésre

 vonatkozó feltételeket az ülés során biztosítsa.

  **Határidő:** azonnal.

 **Felelős :** Králl Ferencné aljegyző

* **3 -**

**R o n y e c z Péter polgármester:** A továbbiakban meg kell választani a szavazatszámláló bizottságot is.

A bizottság elnökének **Friedrich Istvánné,** tagjainak pedig **Kremmer Lajosné** és **Neichl Mihály képviselőket** javasolja megválasztani.

Aki a fenti személyekkel egyetért a szavazatszámláló bizottság tagjainak, az kézfelemeléssel jelezze.

A képviselő-testület **9 igen** szavazattal, **3** szavazástól való tartózkodás mellett, ellenszavazat nélkül egyetértett a szavazatszámláló bizottság elnökének és tagjainak személyével, és az alábbi határozatot hozta:

 **A d o n y Város Önkormányzata**

 **137/2008. (VIII. 15.) Kt. sz. h a t á r o z a t a:**

 A képviselő-testület a 2008. augusztus 15-én –

 az óvodavezetői állás betöltésére irányuló –

 **titkos** szavazás lebonyolítására **Friedrich Istvánné,**

 **Kremmer Lajosné** és **Neichl Mihály képviselőket**

választja meg.

 Kéri a bizottságot, hogy munkáját a végleges ered-

 ményig folyamatosan végezze el.

 **Határidő:** azonnal és folyamatos

 **Felelős :** a szavazatszámláló bizottság

**R o n y e c z Péter polgármester:** Javasolja a képviselő-testületnek, hogy egyenként hívjuk be a pályázókat. Ők rövid kiegészítést tesznek pályázatukhoz, majd kérdéseket tehet fel hozzájuk a testület, amire Ők válaszolnak. Meghallgatásuk után titkos szavazással dönt a képviselő-testület.

A pályázók közül elsőnek Csepecz Vilmosné pályázót hívja be a testület, és kéri hogy maximum 5 percben ossza meg gondolatait a testület előtt, utána kerül sor a kérdésekre.

**C s e p e c z Vilmosné pályázó:** Köszönti a képviselő-testületet. Köszöni, hogy itt lehet. A pályázatához nincs különösebb hozzáfűzni valója. Pályázatában mindent leírt, amit fontosnak tartott. Szereti az intézményt, és úgy gondolja, képes lenne a vezetésére. Ugyan fájó szívvel hagyná ott a csoportját, de igazából az óvodavezetés lenne a fő célja.

**R o n y e c z Péter polgármester** kéri a kérdéseket a pályázóhoz.

A képviselő-testület részéről kérdés nem hangzott el a pályázó felé.

* **4 -**

**R o n y e c z Péter polgármester** ezután Gévay Veronika pályázót hívja be az ülésterembe, és felkéri, maximum 5 percben mondja el gondolatait pályázata kiegészítéseképpen, és utána kérdéseket tesz fel részére a képviselő-testület.

**G é v a y Veronika pályázó:** Ő is köszönti a képviselő-testületet. Azt gondolja, hogy a pályázatába mindent beleírt, mást nem tud elmondani. Ha megválasztásra kerülne óvodavezetőnek, a legjobb tudása szerint fog dolgozni. Eddig is mindent megtett, hogy az óvodában jól menjenek a dolgok.

Kérdés nem hangzott el a képviselő-testület részéről pályázó felé.

**R o n y e c z Péter polgármester** ezután Suszterné Kardos Györgyi pályázót szólítja be az ülésterembe. Szintén tájékoztatja arról, hogy maximum 5 percben tehet kiegészítést pályázatához, és utána a képviselő-testület kérdéseket tesz fel.

**S u s z t e r n é Kardos Györgyi pályázó:** Mindenkit sok szeretettel köszönt. Elmondja, a pályázata nem engedi meg, hogy mindenre kiterjedjen. Az óvoda nyári nyitva tartását a szülők igényeihez igazítaná, attól függően, mennyire van igény erre. Az iskola igazgatójával többszöri beszélgetésük volt, hogy a kisiskolás (1. és 2. osztályos) gyermekeket és nevelőiket is bevonnák a nyári nappali foglalkozásba.

**H e r c z e g Ferenc képviselő** a vizuális óvodával kapcsolatosan kérdez.

**S u s z t e r n é Kardos Györgyi:** Ezt a témát a szakdolgozatában írta le. Az írás előkészítés a lényeg itt a gyermekeknél. Van olyan gyermek, aki a kezével nem tudja összehangolni, amit a szemével lát. Volt olyan 5 éves kisfiú, aki nem tudott rajzolni az óvodában. Hiába volt jó a szeme, de nem tudta lerajzolni a legegyszerűbb dolgokat sem.

**F r i e d r i c h Istvánné képviselő:** Nagyon örül neki, hogy szóba jött a nyári napközi kérdése. Kérése, hogy ne május eleji felmérés legyen erről, mert senki nem fog jelentkezni akkor a nyári napközire. Az 1. és 2. osztályososokkal karöltve lehetne ezt a napközit megoldani az óvodában.

**R o n y e c z Péter polgármester** kérdése szintén a vizuális óvodai képzéssel kapcsolatos.

**S u s z t e r n é Kardos Györgyi:** Természetesen tudja vállalni ezt a feladatot, mert a gyerekek iránti és az önkormányzat iránti kötelezettség is benne szerepelt a szakdolgozatában. A vezető óvónőnek is vannak kötelező órái. A gyerekek összetétele mindig más és más, de ha több órát kellene erre a feladatra beállítani, ez az önkormányzat pénzébe nem kerülne, mert kiegészítő normatívás.

**N e i c h l Mihály képviselő:** Kérdezi, miért kardinális kérdés a fogmosás az óvodában ?

* **5 -**

**S u s z t e r n é Kardos Györgyi:** Mivel kicsi mosdó van az óvodában, így nem igen van arra lehetőség, hogy feltegyék a gyerekek a poharaikat. Időigényes és nagy körültekintést igényel ez a fogmosás. Nyilván lehet egyeztetni időcsúsztatással. Nem muszáj mindenkinek egyszerre fogat mosni.

**N e i c h l Mihály képviselő:** A pályázata 12. oldalán megfogalmazódott, hogy a személyiség fejlesztését a gyerekeknek hogyan lehet erősíteni. Nagyon örülne, ha ez megvalósulna. Más országokban jó példák vannak erre. Tetszett ez a rész a pályázatában.

**E c s ő d i László alpolgármester:** A kistérségben vállalkozásban látja el a logopédusi feladatokat. Ezt hogyan tudja az intézményvezetői munkával együtt végezni, nem megy-e majd a vezetői munkája rovására ?

Másik kérdése a játszóházzal kapcsolatos, mi erről a véleménye ?

**S u s z t e r n é Kardos Györgyi:** Valóban vállalkozásban a kistérségben lát el logopédusi feladatokat. Ha lehetősége lenne rá, egy csökkentett órában nem mondana le erről a munkáról, ha a képviselő-testület ehhez hozzájárulna.

A játszóházzal kapcsolatos kérdésre válaszolva, nem ismeri, nem folyt bele még, de hallott már róla.

**E c s ő d i László alpolgármester:** A szülővel együtt játszik a gyermek, és ez ilyen szempontból fontos.

**R o n y e c z Péter polgármester:** Ha nem megy a munkája rovására, a testületnek hozzá kell járulni, hogy másodállásként végezze a logopédusi munkát pályázó, ha elnyeri az intézményvezetői állást.

A pályázók meghallgatása után kéri a képviselő-testület véleményét az elhangzottakkal kapcsolatban.

További vélemény nem hangzott el.

**R o n y e c z Péter polgármester** kéri ezután a szavazatszámláló bizottság elnökét Friedrich Istvánné képviselőt, ossza ki a szavazólapokat, és a kijelölt helyen kerüljön sor a titkos szavazás lebonyolítására. Ez alatt *s z ü n e t e t* rendel el.

Szünet után a bizottság elnöke Friedrich Istvánné ismerteti a titkos szavazás eredményét.

**F r i e d r i c h Istvánné: 12 érvényes szavazat volt.**

Ebből: **0 szavazat érkezett**  **Csepecz Vilmosné pályázóra,**

 **3 érvényes igen szavazat érkezett Gévay Veronika pályázóra** és

 **9 érvényes igen szavazat érkezett Suszterné Kardos Györgyi**

 **pályázóra.**

* **6 -**

Így 9 érvényes igen szavazattal **Suszterné Kardos Györgyit** választotta meg a képviselő-testület az óvoda vezetőjének **2008. augusztus 16-tól 2013. augusztus 15-ig.**

Elmondja még, hogy az oktatási-,kulturális-, ifjúsági és sportbizottság ülésén is tárgyalták a pályázatokat. Figyelembe véve az óvodai alkalmazottak véleményét is, a bizottság is Suszterné Kardos Györgyi pályázó pályázatát javasolta elfogadásra a testület felé.

Továbbra is kéri a bizottság – a Német Kisebbségi Önkormányzat kérését is figyelembe véve – hogy a német nyelvoktatás működjön az óvodában.

Fentiek alapján a képviselő-testület az alábbi határozatot hozta:

 **A d o n y Város Önkormányzata**

 **138/2008. (VIII. 15.) Kt. sz. h a t á r o z a t a:**

A képviselő-testület az **óvodavezetői állás**

 betöltésére érkezett pályázatok közül

 **Suszterné Kardos Györgyi Magdolna** (sz.:

 Budapest VIII., 1960. december 25. an.: Muli

 Magdolna Rozália)

 Adony, Kossuth L. u. 8. sz. alatti lakos pályázatát

 fogadja el, és Őt a módosított 138/1992. (X. 8.)

 Korm. sz. rendelet (1) bekezdésében foglaltakra

 figyelemmel **2008. augusztus 16.** napjától

 **2013. augusztus 15-**ig – **5 év időtartamra** – az

 önkormányzat által fenntartott **Adonyi HÓVIRÁG**

 **Óvoda intézményvezetői feladatainak ellátásával**

 megbízza.

 Illetményét a közalkalmazottak jogállásáról szóló

 törvény előírásaira figyelem-

 mel -  **besorolási osztály fokozata** szerint havi

  **Ft-**ban, a **vezetői pótlékát** pedig

 **%-**ában ( Ft) határozza meg.

 Utasítja a polgármestert, hogy határozatáról az érde-

 kelteket értesítse, és a szükséges eljárást a munka-

 viszony létesítésével kapcsolatosan folytassa.

 **Határidő:** azonnal és folyamatos

 **Felelős :** Ronyecz Péter polgármester

**R o n y e c z Péter polgármester** a testület nevében is gratulált a HÓVIRÁG Óvoda megválasztott vezetőjének Suszterné Kardos Györgyinek, és sok sikert, jó egészséget kívánt a munkájához.

* **7 -**

**BEJELENTÉSEK:**

**E c s ő d i László alpolgármester:** Rendelkezik a 2008. évi költségvetésben elkülönített céltartalék összegéről. 100.000,- Ft-ot az Adonyi Polgárőr Egyesület támogatására szeretne felajánlani.

A képviselő-testület **11 igen** szavazattal, **1** szavazástól való tartózkodás mellett, ellenszavazat nélkül egyetértett a fenti felajánlással, és az alábbi határozatot hozta:

 **A d o n y Város Önkormányzata**

 **139/2008. (VIII. 15.) Kt. sz. h a t á r o z a t a:**

 A képviselő-testület **Ecsődi László alpolgármester**

kérelmét elfogadja és egyetért azzal, hogy a 2008.

 évi költségvetésben elkülönített céltartalék összegé-

 ből **100.000,- Ft** az **Adonyi Polgárőr Egyesület tá-**

 **mogatására** nyerjen átutalást és felhasználást.

 Kéri a képviselő-testület az aljegyzőt, hogy határoza-

 táról az érdekelteket értesítse.

 **Határidő:** 2008. augusztus 30.

 **Felelős :** Králl Ferencné aljegyző

Több hozzászólás, vélemény nem hangzott el, Ronyecz Péter polgármester a RENDKÍVÜLI ZÁRT ülést 16,15 órakor bezárta.

**k. m. f.**

 ***/: Ronyecz Péter :/ /: Králl Ferencné :/***

*polgármester**aljegyző*

 a távollévő Farkas János jegyző helyett

 ***/: Herczeg Ferenc :/ /: Kremmer Lajosné :/***

*jkv. hit. jkv. hit.*